A Bizottság 2017.12.21-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8689 - Rubis Terminal / Phillips 66 Central Europe Inc. / Zeller & Cie) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.18-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9149 - Apollo Management, L.P. / Aspen) a 139/2004/EK tanácsi rendelet alapján (Csak az angol nyelvű szöveg hiteles.)


title: A Tanács (KKPB) 2018/2054 határozata (2018. december 21.) a Mianmarral/Burmával szembeni korlátozó intézkedésekről szóló 2013/184/KKBP határozat módosításáról

text:
                  21.12.2018

                  HU

                  Az Európai Unió Hivatalos Lapja

                  LI 327/5

         A TANÁCS (KKPB) 2018/2054 HATÁROZATA
         (2018. december 21.)
         a Mianmarral/Burmával szembeni korlátozó intézkedésekről szóló 2013/184/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2013. április 22-én elfogadta a Mianmarral/Burmával szembeni korlátozó intézkedésekről szóló 2013/184/KKBP határozatot (1).

                     (2)

                     A Tanács 2018. április 26-án elfogadta a (KKBP) 2018/655 határozatot (2), amely jogi keretet biztosít a mianmari/burmai fegyveres erők (Tatmadaw) és határrendészeti erők kötelékébe tartozó bizonyos olyan természetes személyekkel szembeni célzott korlátozó intézkedésekhez, akiket felelősség terhel súlyos emberi jogi jogsértésekért, a rászoruló polgári lakosság számára történő humanitárius segítségnyújtás akadályozásáért, valamint állítólagos súlyos emberi jogi jogsértések független kivizsgálásának akadályozásáért.

                     (3)

                     A Tanács 2018. június 25-én elfogadta a (KKBP) 2018/900 határozatot (3), amelyben jegyzékbe vette a mianmari/burmai fegyveres erők (Tatmadaw) és határrendészeti erők hét magas rangú tisztviselőjét, akik közreműködtek a Rakhjan államban élő rohindzsa népességgel szemben elkövetett atrocitásokban és súlyos emberi jogi jogsértésekben, vagy összefüggésbe hozhatók azokkal.

                     (4)

                     Az Emberi Jogi Tanács független nemzetközi tényfeltáró missziója 2018. szeptember 17-én közzétette a Mianmarról/Burmáról szóló részletes jelentését, amelyben megállapította, hogy súlyos emberi jogi jogsértésekre került sor Kacsin, Rakhjan és Sán államban, amelyeket elsősorban a mianmari/burmai fegyveres erők (Tatmadaw) és a határrendészeti erők követtek el, valamint hogy az említett jogsértések közül sok a nemzetközi jog szerinti legsúlyosabb bűncselekmények közé tartozik.

                     (5)

                     Tekintettel a tényfeltáró misszió megállapításaira, valamint a mianmari/burmai fegyveres erők (Tatmadaw) és határrendészeti erők egyes részei által elkövetett emberi jogi jogsértésekért való felelősségre, hét személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 2013/184/KKBP határozat I. mellékletében foglalt jegyzékébe.

                     (6)

                     A 2013/184/KKBP határozat mellékletét ennek megfelelően módosítani kell,

               ELFOGADTA EZT A HATÁROZATOT:

            1. cikk
            A 2013/184/KKBP határozat melléklete az e határozat mellékletében foglaltak szerint módosul.

            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.

            Kelt Brüsszelben, 2018. december 21-én.

                  a Tanács részéről

                  az elnök

               J. BOGNER-STRAUSS

            (1)  A Tanács 2013/184/KKBP határozata (2013. április 22.) a Mianmarral/Burmával szembeni korlátozó intézkedésekről és a 2010/232/KKBP határozat hatályon kívül helyezéséről (HL L 111., 2013.4.23., 75. o.).

            (2)  A Tanács (KKBP) 2018/655 határozata (2018. április 26.) a Mianmarral/Burmával szembeni korlátozó intézkedésekről szóló 2013/184/KKBP határozat módosításáról (HL L 108., 2018.4.27., 29. o.).

            (3)  A Tanács (KKBP) 2018/900 határozata (2018. június 25.) a Mianmarral/Burmával szembeni korlátozó intézkedésekről szóló 2013/184/KKBP határozat módosításáról (HL L 160 I., 2018.6.25., 9. o.).

            MELLÉKLET
            A korlátozó intézkedések hatálya alá tartozó természetes és jogi személyeknek, szervezeteknek és szerveknek a 2013/184/KKBP határozat mellékletében foglalt jegyzéke a következő személyekkel egészül ki:

                           Név

                           Azonosító adatok

                           A jegyzékbe vétel okai

                           A jegyzékbe vétel dátuma

                           „8.

                           Ba Kyaw

                           Ba Kyaw a mianmari/burmai fegyveres erők (Tatmadaw) 564. könnyűgyalogos zászlóaljának törzsőrmestere. Atrocitásokat és súlyos emberi jogi jogsértéseket követett el – köztük gyilkosságokat, áttelepítéseket és kínzást – a Rakhjan államban élő rohindzsa népességgel szemben 2017. második felében. Konkrétan a 2017. augusztus 27-i Maung nu-i tömeggyilkosság egyik fő elkövetőjeként azonosították.

                           2018.12.21.

                           9.

                           Tun Naing

                           Tun Naing a határrendészet Taung Bazarban lévő bázisának parancsnoka. E minőségében felelős a Rakhjan államban élő rohindzsa népességgel szemben 2017. augusztus 25. előtt, körül és után a Taung Bazarban állomásozó határrendészet által elkövetett – kényszerőrizetet, rossz bánásmódot és kínzást is magukban foglaló – atrocitásokért és súlyos emberi jogi jogsértésekért.

                           2018.12.21.

                           10.

                           Khin Hlaing

                           Születési idő: 1968. május 2.

                           Khin HLaing dandártábornok a 99. könnyűgyalogos hadosztály korábbi parancsnoka és a mianmari/burmai fegyveres erők (Tatmadaw) északkeleti parancsnokságának jelenlegi parancsnoka. A 99. könnyűgyalogos hadosztály parancsnokaként felügyelte a Sán államban 2016-ban és 2017 elején végrehajtott katonai műveleteket. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket Sán államban a falvak etnikai kisebbséghez tartozó lakosságával szemben a 99. könnyűgyalogos hadosztály 2016 második felében elkövetett. Ezek magukban foglalnak törvénytelen kivégzéseket, kényszerőrizetet és falvak lerombolását.

                           2018.12.21.

                           11.

                           Aung Myo Thu

                           Aung Myo Thu őrnagy a mianmari/burmai fegyveres erők (Tatmadaw) 33. könnyűgyalogos hadosztályának műveleti parancsnoka. A 33. könnyűgyalogos hadosztály műveleti parancsnokaként felügyelte a Rakhjan államban 2017-ben végrehajtott katonai műveleteket. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 33. könnyűgyalogos hadosztály 2017 második felében elkövetett. Ezek magukban foglalnak törvénytelen kivégzéseket, szexuális erőszakot, valamint kényszerőrizetet.

                           2018.12.21.

                           12.

                           Thant Zaw Win

                           Thant Zaw Win a mianmari/burmai fegyveres erők (Tatmadaw) 564. könnyűgyalogos zászlóaljának őrnagya. E minőségében felügyelte a Rakhjan államban végrehajtott katonai műveleteket és felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben az 564. könnyűgyalogos zászlóalj – mindenekelőtt 2017. augusztus 27-én Maung Nu faluban és annak környékén – elkövetett. Ezek magukban foglalnak törvénytelen kivégzéseket, szexuális erőszakot, valamint a rohindzsák házainak és épületeinek szisztematikus leégetését.

                           2018.12.21.

                           13.

                           Kyaw Chay

                           Kyaw Chay a határrendészet tizedese. Korábban Zay Di Pyinben állomásozott, ahol a Zay Di Pyinben lévő határrendészeti bázis parancsnoka volt 2017. augusztus 25. körül, amikor is a parancsnoksága alatt a határrendészet emberi jogi jogsértések sorozatát követte el. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a határrendészet az említett időszakban elkövetett. Emellett részt vett súlyos emberi jogi jogsértésekben is. Ezek a jogsértések fogva tartottakkal való rossz bánásmódot és kínzást is magukban foglalnak.

                           2018.12.21.

                           14.

                           Nyi Nyi Swe

                           Nyi Nyi Swe vezérőrnagy a mianmari/burmai fegyveres erők (Tatmadaw) északi parancsnokságának korábbi parancsnoka. E minőségében felelősség terheli azokért az atrocitásokért és súlyos emberi jogi jogsértésekért, köztük polgári személyekkel való rossz bánásmódért, amelyeket az északi parancsnokság Kacsin államban 2016 májusától 2018 áprilisáig (a délnyugati parancsnokság parancsnokává történő kinevezéséig) elkövetett. Felelősség terheli továbbá a Kacsin államban szükséget szenvedő polgári lakosságot célzó humanitárius segítség nyújtásának az említett időszakban történő akadályozásáért, különösen az élelmiszer-szállítmányok akadályozásáért.

                           2018.12.21.”


title: A Tanács (EU) 2019/118 határozata (2019. január 21.) az Európai Unió által az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodással létrehozott kereskedelmi és fejlesztési bizottságban a választott bírók jegyzékének létrehozásával kapcsolatban képviselendő álláspontról

text:
                  28.1.2019

                  HU

                  Az Európai Unió Hivatalos Lapja

                  L 24/23

         A TANÁCS (EU) 2019/118 HATÁROZATA
         (2019. január 21.)
         az Európai Unió által az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodással létrehozott kereskedelmi és fejlesztési bizottságban a választott bírók jegyzékének létrehozásával kapcsolatban képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:

                     (1)

                     Az egyrészről az Európai Unió és tagállamai, és másrészről a Dél-afrikai Fejlesztési Közösség gazdasági partnerségi megállapodásban részt vevő államai (a továbbiakban: SADC-GPM-államok) közötti gazdasági partnerségi megállapodást (1) (a továbbiakban: a megállapodás) az Unió és tagállamai 2016. június 10-én írták alá. A megállapodás egyrészről az Unió, másrészről Botswana, Lesotho, Namíbia, Szváziföld és Dél-Afrika között 2016. október 10-étől, valamintaz Unió, Mozambik között 2018. február 4-étől ideiglenesen alkalmazandó.

                     (2)

                     A megállapodás 94. cikkének (1) bekezdése szerint a kereskedelmi és fejlesztési bizottság a megállapodás hatálybalépését követő legfeljebb három hónapon belül összeállítja azon 21 személy jegyzékét, akik hajlandók és képesek választott bíróként szolgálni.

                     (3)

                     Helyénvaló meghatározni az Unió által a kereskedelmi és fejlesztési bizottságban képviselendő, a választott bírók jegyzékének létrehozására vonatkozó álláspontot.

                     (4)

                     Az Unió által a kereskedelmi és fejlesztési bizottságban képviselendő álláspontnak ezért a mellékelt határozattervezeten kell alapulnia,,

               ELFOGADTA EZT A HATÁROZATOT:

            1. cikk
            A kereskedelmi és fejlesztési bizottságban az Unió nevében a választott bírók jegyzékének létrehozására vonatkozóan képviselendő álláspont a kereskedelmi és fejlesztési bizottság határozatának az e határozathoz csatolt tervezetén alapul.

            2. cikk
            Ez a határozat az elfogadásának napján lép hatályba.

            Kelt Brüsszelben, 2019. január 21-én.

                  a Tanács részéről

                  az elnök

               F. MOGHERINI

            (1)  HL L 250., 2016.9.16., 3. o.

            TERVEZET
            A KERESKEDELMI ÉS FEJLESZTÉSI BIZOTTSÁG 1/2019 sz. HATÁROZATA
            (…)
            a választott bírók jegyzékének létrehozásáról
            A KERESKEDELMI ÉS FEJLESZTÉSI BIZOTTSÁG,
            tekintettel az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodásra (a továbbiakban: megállapodás) és különösen annak 94., 100., 103., és 104 cikkére,
            ELFOGADTA EZT A HATÁROZATOT:

               1. cikk
               A melléklet 94. cikkében meghatározottt választott bírók jegyzéke, amely az e határozathoz csatolt mellékletben található, ezennel elfogadásra kerül.

               2. cikk
               Ez a határozat az elfogadásának napján lép hatályba.

               Kelt ….

                     A kereskedelmi és fejlesztési bizottság részéről

                     … kereskedelmi minisztere

                     az EU képviselője

            MELLÉKLET
            A VÁLASZTOTT BÍRÓKNAK A MEGÁLLAPODÁS 94. CIKKÉBEN MEGHATÁROZOTT JEGYZÉKE
            Az SADC-GPM államok által kiválasztott választott bírók:

                        1.

                        Boitumelo Sendy GOFHAMODIMO

                        2.

                        Leonard Moses PHUTI

                        3.

                        Tsotetsi MAKONG

                        4.

                        Sakeus AKWEENDA

                        5.

                        Faizel ISMAIL

                        6.

                        Kholofelo Ngokoane KUGLER

                        7.

                        Nkululeko J. HLOPHE

                        8.

                        Samuel Jay LEVY

                  Az EU által kiválasztott választott bírók:

                        9.

                        Jacques BOURGEOIS

                        10.

                        Claus-Dieter EHLERMANN

                        11.

                        Pieter Jan KUIJPER

                        12.

                        Giorgio SACERDOTI

                        13.

                        Laurence BOISSON DE CHAZOURNES

                        14.

                        Ramon TORRENT

                        15.

                        Michael Johannes HAHN

                        16.

                        Hélène RUIZ FABRI

                  A Felek által közösen kiválasztott választott bírók (külföldi állampolgárok, akik elnöki tisztséget láthatnak el):

                        17.

                        Merit JANOW

                        18.

                        Ichiro ARAKI

                        19.

                        Christian HÄBERLI

                        20.

                        Claus VON WOBESER

                        21.

                        Daniel MOULIS


title: A Tanács (EU) 2019/117 határozata (2019. január 21.) az Európai Unió által az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodással létrehozott vegyes tanácsban a viták elkerülésére és a vitarendezésre vonatkozó eljárási szabályzatnak, valamint a választott bírák és közvetítők magatartási kódexének elfogadásával kapcsolatban képviselendő álláspontról

text:
                  28.1.2019

                  HU

                  Az Európai Unió Hivatalos Lapja

                  L 24/12

         A TANÁCS (EU) 2019/117 HATÁROZATA
         (2019. január 21.)
         az Európai Unió által az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodással létrehozott vegyes tanácsban a viták elkerülésére és a vitarendezésre vonatkozó eljárási szabályzatnak, valamint a választott bírák és közvetítők magatartási kódexének elfogadásával kapcsolatban képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:

                     (1)

                     Az egyrészről az Európai Unió és tagállamai, és másrészről a Dél-afrikai Fejlesztési Közösség gazdasági partnerségi megállapodásban részt vevő államai (a továbbiakban: SADC-GPM-államok) közötti gazdasági partnerségi megállapodást (1) (a továbbiakban: a megállapodás) az Unió és tagállamai 2016. június 10-én írták alá. A megállapodás egyrészről az Unió, másrészről Botswana, Lesotho, Namíbia, Szváziföld és Dél-Afrika között 2016. október 10-étől, valamint az Unió, Mozambik között 2018. február 4-étől ideiglenesen alkalmazandó.

                     (2)

                     A megállapodás 102. cikkének (1) bekezdése szerint a vegyes tanács a megállapodás hatálya alá tartozó valamennyi ügyben határozatokat fogadhat el.

                     (3)

                     A megállapodás 89. cikkének (1) bekezdése értelmében a vegyes tanács elfogadja az eljárási szabályzatot és a választott bírák és közvetítők magatartási kódexét. A vegyes tanács az első ülésén határozatokat tervez elfogadni a viták elkerülésére és a vitarendezésre vonatkozó eljárási szabályzatról, valamint a választott bírák és közvetítők magatartási kódexéről.

                     (4)

                     Helyénvaló meghatározni az Unió által a vegyes tanácsban a viták elkerüléséről és a vitarendezésről szóló eljárási szabályzat elfogadására és a választott bírák és közvetítők magatartási kódexére vonatkozóan képviselendő álláspontot.

                     (5)

                     Az Unió nevében a vegyes tanácsban képviselendő álláspontnak ezért a csatolt határozattervezeten kell alapulnia,

               ELFOGADTA EZT A HATÁROZATOT:

            1. cikk
            A vegyes tanács az Unió nevében képviselendő álláspont az e határozathoz csatolt, a viták elkerülésére és a vitarendezésre vonatkozó eljárási szabályzatról, valamint a választott bírák és közvetítők magatartási kódexéről szóló vegyes tanácsi határozattervezeten alapul.

            2. cikk
            Ez a határozat az elfogadásának napján lép hatályba.

            Kelt Brüsszelben, 2019. január 21-én.

                  a Tanács részéről

                  az elnök

               F. MOGHERINI

            (1)  HL L 250., 2016.9.16., 3. o.

            TERVEZET
            A VEGYES TANÁCS 2/2019 sz. HATÁROZATA
            (…)
            a viták elkerülésére és a vitarendezésre vonatkozó eljárási szabályzatnak, valamint a választott bírák és a közvetítők magatartási kódexének elfogadásáról
            A VEGYES TANÁCS,
            Tekintettel az egyrészről az Európai Unió és tagállamai, és másrészről az SADC-GPM államok közötti gazdasági partnerségi megállapodásra (a továbbiakban: a megállapodás) és különösen annak 89. cikke (1) bekezdésére és 100., 101. és 102. cikkére,
            ELFOGADTA EZT A HATÁROZATOT:

               1. cikk
               A viták elkerülésére és a vitarendezésre vonatkozó eljárási szabályzat, amely az I. mellékletben található, ezennel elfogadásra kerül.

               2. cikk
               A választott bírák és a közvetítők magatartási kódexe, amely a II. mellékletben található, ezennel elfogadásra kerül.

               3. cikk
               Ez a határozat az elfogadásának napján lép hatályba.

               Kelt …, …-én.

                     a vegyes tanács részéről

                     … kereskedelmi minisztere

                     az EU képviselője

            I. MELLÉKLET

               A viták elkerülésére és a vitarendezésre vonatkozó eljárási szabályzat

               1. cikk
               Fogalommeghatározások
               Ezen eljárásai szabályzat alkalmazásában és a a megállapodás III. részével (Viták elkerülése és vitarendezés) összhangban:

                           a)

                           „igazgatási személyzet”: a választott bírák tekintetében azok a személyek, akik az asszisztenseken kívül a választott bíró irányítása és ellenőrzése alá tartoznak;

                           b)

                           „tanácsadó”: az a személy, aki valamelyik Fél felkérésére tanácsot ad, vagy e Felet segíti a választott bírósági eljárással kapcsolatban;

                           c)

                           „megállapodás”: egyrészről az Európai Unió és tagállamai és másrészről a SADC-GPM-államok között 2016. június 10-én aláírt gazdasági partnerségi megállapodás;

                           d)

                           „választott bíró”: a választott bírói testület tagja;

                           e)

                           „választott bírói testület”: a megállapodás 80. cikke szerint létrehozott testület;

                           f)

                           „asszisztens” az a személy, aki valamely választott bíró megbízatásának keretében és annak irányítása és ellenőrzése alatt kutatást folytat vagy segítséget nyújt az adott választott bíró részére;

                           g)

                           „panaszos Fél”: bármelyik Fél, amely a megállapodás 80. cikke alapján a választott bírói testület létrehozását kéri;

                           h)

                           „nap”: naptári nap;

                           i)

                           „Fél”: a vitában részt vevő Felek;

                           j)

                           „bepanaszolt Fél”: az a Fél, aki állítólagosan megsértette a megállapodás 76. cikke hatálya alá tartozó rendelkezéseket; valamint

                           k)

                           „Fél képviselője”: a Felek valamelyikének kormányzati szerve, ügynöksége vagy egyéb állami szervezeti egysége által kinevezett alkalmazott vagy más személy, aki a Felet a megállapodás szerinti vitarendezés céljából képviseli.

               2. cikk
               Értesítések

                  (1)   Minden olyan kérelmet, értesítést, írásbeli beadványt vagy egyéb dokumentumot, amelyet a választott bírói testület készít, egyidejűleg mindkét Félnek meg kell küldeni.
                  Minden olyan kérelmet, értesítést, írásbeli beadványt vagy egyéb dokumentumot, amelyet a Felek egyike készít, és amelynek címzettje a választott bírói testület, egyidejűleg másolatban a másik Félnek meg kell küldeni.
                  Minden olyan kérelmet, értesítést, írásbeli beadványt vagy egyéb dokumentumot, amelyet a Felek egyike készít, és amelynek címzettje a másik Fél, egyidejűleg adott esetben másolatban a választott bírói testületnek meg kell küldeni.

                  (2)   Az (1) bekezdésben említett minden értesítést e-mailben vagy – adott esetben – olyan egyéb távközlési eszközzel kell megküldeni, amely rögzíti az elküldés tényét. Az értesítés az elküldésének napján tekintendő kézbesítettnek, amennyiben ennek ellenkezője nem bizonyított.

                  (3)   Az értesítéseket az Európai Bizottság Kereskedelmi Főigazgatóságához, illetve az SADC-GPM-államoknak a megállapodás 105. cikkében előírt koordinátorához kell címezni.

                  (4)   A választott bírói testület eljárásához kapcsolódó kérelemben, értesítésben, írásbeli beadványban vagy egyéb dokumentumban előforduló kisebb adminisztratív hibák a módosításokat egyértelműen feltüntető újabb dokumentum kézbesítésével kijavíthatók.

                  (5)   Ha a dokumentum kézbesítési határidejének utolsó napja az Európai Bizottság vagy az érintett SADC-GPM-állam vagy -államok munkaszüneti napjára esik, a dokumentum a következő munkanapon tekintendő kézbesítettnek.

                  (6)   A vita jellegétől függően a kereskedelmi és fejlesztési bizottsághoz címzett kérelmeket és értesítéseket másolatban el kell juttatni a megállapodás alapján létrehozott többi érintett albizottsághoz is.

               3. cikk
               A választott bírák kinevezése

                  (1)   Amennyiben a választott bírót a megállapodás 80. cikke szerint sorsolás útján választják ki, a kereskedelmi és fejlesztési bizottság elnöke haladéktalanul tájékoztatja a Feleket a sorsolás napjáról, időpontjáról és helyszínéről.

                  (2)   A sorsoláson a Felek jelen lehetnek, és a sorsolást a jelen lévő Féllel vagy Felekkel kell elvégezni.

                  (3)   A kereskedelmi és fejlesztési bizottság elnöke írásban értesít a kinevezéséről minden olyan személyt, akit választott bírónak választottak ki. Minden személy a kinevezéséről szóló értesítés időpontjától számított öt napon belül megerősíti rendelkezésre állását mindkét Fél felé.

                  (4)   Amennyiben a megállapodás 94. cikkében említett jegyzék a megállapodás 80. cikkének (3) bekezdése szerinti kérelem benyújtásáig nem készül el, vagy nem tartalmaz elegendő nevet, a választott bírákat sorsolás útján kell kiválasztani az egyik vagy mindkét Fél által hivatalosan javasolt személyek közül.

               4. cikk
               Szervezési célú ülés

                  (1)   Amennyiben a Felek másként nem állapodnak meg, a Felek a választott bírói testület létrehozását követő 10 napon belül ülést tartanak a választott bírói testülettel, hogy döntsenek a Felek vagy a választott bírói testület által szükségesnek ítélt kérdésekben, beleértve a következőket:

                              a)

                              a választott bírák díjazása és költségtérítése, a Kereskedelmi Világszervezet (a továbbiakban: a WTO) normái alapján;

                              b)

                              az asszisztens(ek) díjazása, amelynek teljes összege nem haladhatja meg a választott bírónak (választott bírák) kifizetett javadalmazás 50 %-át; vagy

                              c)

                              az eljárás menetrendje.

                  (2)   Az (1) bekezdésben említett ülésen a választott bírák és a Felek képviselői telefonon vagy videokonferencián keresztül is részt vehetnek.

               5. cikk
               Feladatok

                  (1)   Amennyiben a Felek a választott bírói testület létrehozásától számított hét napon belül másként nem állapodnak meg, a választott bírói testület feladatai a következők:

                              a)

                              a választott bírói testület létrehozására irányuló kérelemben említett kérdés kivizsgálása a megállapodásnak a Felek által hivatkozott érintett rendelkezései fényében;

                              b)

                              megállapítások tétele a szóban forgó intézkedésnek a megállapodás 76. cikkének a hatálya alá tartozó rendelkezésekkel való összeegyeztethetőségére vonatkozóan; valamint

                              c)

                              jelentés készítése a megállapodás 81. és 82. cikkével összhangban.

                  (2)   Amennyiben a Felek más feladatokról állapodnak meg, az (1) bekezdésben meghatározott határidőn belül értesítik a választott bírói testületet a megállapított feladatokról.

               6. cikk
               Írásbeli beadványok
               A panaszos Fél legkésőbb a választott bírói testület létrehozásától számított 20 napon belül benyújtja írásbeli beadványát. A bepanaszolt Fél legkésőbb a panaszos Fél írásbeli beadványának kézhezvételétől számított 20 napon belül benyújtja írásbeli beadványát.

               7. cikk
               A választott bírói testület működése

                  (1)   Az üléseket a választott bírói testület elnöke vezeti. A választott bírói testület felhatalmazhatja az elnököt igazgatási vagy eljárási döntések meghozatalára.

                  (2)   Amennyiben a megállapodás III. része vagy ezen eljárási szabályzat másként nem rendelkezik, a választott bírói testület tevékenységét bármilyen eszközön keresztül folytathatja, beleértve a telefonos, telefaxos vagy számítógépes kapcsolatot is.

                  (3)   A választott bírói testület tanácskozásán kizárólag a választott bírák vehetnek részt, a választott bírói testület azonban engedélyezheti asszisztenseinek a tanácskozásokon való jelenlétét.

                  (4)   A határozatok vagy a jelentések megfogalmazása a választott bírói testület kizárólagos hatáskörébe tartozik, és nem ruházható át.

                  (5)   A megállapodás III. részében és mellékleteiben nem szabályozott eljárási kérdések felmerülése esetén a választott bírói testület a Felekkel folytatott konzultációt követően megfelelő, az említett rendelkezésekkel összeegyeztethető eljárást fogadhat el.

                  (6)   Amennyiben a választott bírói testület megítélése szerint a megállapodás III. részében meghatározott határidőktől eltérő bármely eljárási határidő módosítására vagy egyéb eljárási vagy adminisztratív kiigazításra van szükség, a választott bírói testület a Felekkel folytatott konzultációt követően írásban értesíti a Feleket a módosítás vagy kiigazítás okairól, valamint az új szükséges határidőről vagy kiigazításról.

               8. cikk
               Leváltás

                  (1)   Amennyiben valamely választott bíró az eljárásban nem tud részt venni, visszalép vagy leváltásra szorul, a helyébe a megállapodás 80. cikkének (3) bekezdése szerint új választott bírót kell választani.

                  (2)   Amennyiben a Felek valamelyike úgy ítéli meg, hogy valamely választott bíró nem tesz eleget a II. melléklet (A választott bírák és közvetítők magatartási kódexe) követelményeinek, és ezért le kell váltani, az említett Fél az attól számított 15 napon belül értesíti a másik Felet, hogy elegendő bizonyítékot szerzett arról, hogy a választott bíró az állításnak megfelelően nem tesz eleget a melléklet követelményeinek.

                  (3)   A Felek a másik Fél értesítésétől számított 15 napon belül konzultálnak egymással.

                  (4)   A Felek tájékoztatják a választott bírót arról, hogy az állítások szerint nem tesz eleget a követelményeknek, és felkérhetik, hogy tegyen lépéseket a feltételzett meg nem felelés orvoslására. Amennyiben abban egyetértenek, a választott bírót el is távolíthatják, és a megállapodás 80. cikke szerint új választott bírót választhatnak ki.

                  (5)   Ha a Felek nem tudnak megállapodni a választott bíró – aki nem a választott bírói testület elnöke – leváltásának szükségességéről, akkor a Felek bármelyike kérheti a kérdésnek a választott bírói testület elnöke elé való terjesztését, akinek a döntése végleges.

                  (6)   Ha a választott bírói testület elnöke megállapítja, hogy a választott bíró nem tesz eleget a II. melléklet (A választott bírók és a közvetítők magatartási kódexe) követelményeinek, ki kell választani az új választott bírót a megállapodás 80. cikke szerint.

                  (7)   Ha a Felek nem tudnak megállapodni az elnök leváltásának szükségességéről, bármely Fél kérheti, hogy a kérdést terjesszék a megállapodás 94. cikke szerint létrehozott, az elnöki tisztség betöltésére kiválasztott személyek jegyzékének valamely fennmaradó tagja elé. E személyt a kereskedelmi és fejlesztési bizottság elnöke sorsolás útján választja ki. Az így kiválasztott személy határoz arról, hogy az elnök megfelel-e a II. melléklet (A választott bírák és közvetítők magatartási kódexe) követelményeinek. A határozat végleges.
                  Amennyiben úgy dönt, hogy az elnök nem felel meg a II. melléklet (A választott bírák és a közvetítők magatartási kódexe) követelményeinek, ki kell választani az új elnököt a megállapodás 80. cikke szerint.

               9. cikk
               Tárgyalás

                  (1)   A választott bírói testület elnöke a 4. cikk (1) bekezdésének c) pontja szerint meghatározott menetrend alapján a Felekkel és a többi választott bíróval folytatott konzultációt követően értesíti a Feleket a tárgyalás napjáról, időpontjáról és helyszínéről. Ezt az információt a tárgyalás helyszíne szerinti Fél nyilvánosan közzéteszi, kivéve, ha a tárgyalás nem nyilvános.

                  (2)   Amennyiben a Felek másként nem állapodnak meg, a tárgyalást Brüsszelben kell tartani, ha a panaszos Fél SADC-GPM-állam vagy adott esetben a Dél-afrikai Vámunió (SACU), és a SADC-GPM-államok területén kell tartani, ha panaszos Fél az Európai Unió. Amennyiben a vita SADC-GPM-államban bevezetett intézkedést érint, a tárgyalást az adott állam területén kell tartani, kivéve, ha az említett állam a választott bírói testület létrehozását követő 10 napon belül írásban értesíti a választott bírói testületet, hogy más helyszínt kell választani.

                  (3)   A bepanaszolt Fél viseli a tárgyalás logisztikai lebonyolításából származó – beleértve a tárgyalás helyszínének bérlésével kapcsolatos – költségeket. Ezek a költségek nem tartalmazzák a fordítás vagy tolmácsolás költségeit, sem a tanácsadók, a választott bírók, a igazgatási személyzet vagy az asszisztensek számára járó vagy fizetendő költségeket.

                  (4)   A választott bírói testület pótlólagos tárgyalásokat is kitűzhet, ha a Felek ebben megállapodnak.

                  (5)   A tárgyaláson a választott bírák mindegyikének végig jelen kell lennie.

                  (6)   Amennyiben a Felek másként nem állapodnak meg, a tárgyaláson jelen lehetnek a következő személyek, függetlenül attól, hogy az eljárás nyilvános-e:

                              a)

                              a Felek képviselői;

                              b)

                              tanácsadók;

                              c)

                              asszisztensek és igazgatási személyzet;

                              d)

                              a választott bírói testület tolmácsai, fordítói és jegyzőkönyvvezetői; valamint

                              e)

                              szakértők, a választott bírói testületnek a megállapodás 90. cikke szerinti döntése alapján.

                  (7)   A tárgyalás napja előtt legkésőbb hét munkanappal a Felek mindegyike benyújtja a választott bírói testülethez és a másik Félhez azon személyek névsorát, akik a tárgyaláson az említett Fél nevében szóban kifejtik érveiket, illetve felszólalnak, valamint azokét, akik egyéb képviselőként és tanácsadóként a tárgyaláson jelen lesznek.

                  (8)   A megállapodás 89. cikkének (2) bekezdése értelmében a választott bírói testület tárgyalásai nyilvánosak, kivéve, ha a választott bírói testület saját indítványára vagy a Felek kérelmére másképp dönt.

                  (9)   A választott bírói testület a Felekkel konzultálva határoz a megfelelő logisztikai intézkedésekről és eljárásokról annak érdekében, hogy a nyilvános tárgyalásokat hatékonyan lehessen lebonyolítani. Ezen eljárások magukban foglalhatják az élő internetes adás vagy a zártláncú televízió használatát.

                  (10)   A választott bírói testület a következőképpen folytatja le a tárgyalást, biztosítva, hogy a panaszos Fél és a bepanaszolt Fél egyenlő időt kapjon érvei és ellenérvei kifejtésére:

                              Érvek kifejtése

                                          a)

                                          a panaszos Fél érvei;

                                          b)

                                          a bepanaszolt Fél érvei.

                              Ellenérvek kifejtése

                                          a)

                                          a panaszos Fél válasza;

                                          b)

                                          a bepanaszolt Fél viszontválasza.

                  (11)   A választott bírói testület a tárgyalás során bármikor közvetlenül kérdéseket intézhet bármelyik Félhez.

                  (12)   A választott bírói testület gondoskodik arról, hogy a tárgyalás jegyzőkönyvét a tárgyalás után észszerű időn belül elkészítsék és a Feleknek kézbesítsék. A Felek a jegyzőkönyvhöz észrevételeket fűzhetnek, és a választott bírói testület ezen észrevételeket figyelembe veheti.

                  (13)   A tárgyalást követő 10 napon belül a Felek mindegyike kiegészítő írásbeli beadványt nyújthat be a tárgyalás során felmerült bármely kérdéssel kapcsolatban.

               10. cikk
               Írásbeli kérdések

                  (1)   A választott bírói testület az eljárás során írásban bármikor kérdést nyújthat be a Felek egyikéhez vagy mindkettőjükhöz. A Felek egyikéhez benyújtott kérdést a másik Félnek másolatban meg kell küldeni.

                  (2)   A Felek mindegyike másolatban megküldi a választott bírói testület kérdéseire adott írásbeli válaszait a másik Félnek. A másik Félnek lehetőséget kell biztosítani arra, hogy az említett másolat kézbesítésétől számított hét napon belül írásban észrevételeket tegyen a Fél válaszaira.

               11. cikk
               Titoktartás

                  (1)   A Felek mindegyike és a választott bírói testület bizalmasan kezeli azokat az információkat, amelyeket a másik Fél a választott bírói testület elé terjesztett és bizalmas információként jelölt meg. Ha valamelyik Fél bizalmas információkat tartalmazó írásbeli beadványt nyújt be a választott bírói testülethez, 15 napon belül megküldi a beadvány bizalmas információ nélküli, nyilvánosságra hozható változatát is.

                  (2)   Ezen eljárási szabályzat semmilyen formában nem akadályozza meg a Feleket abban, hogy saját álláspontjukat nyilvánosságra hozzák, amennyiben ezt oly módon teszik, hogy a másik Fél által benyújtott információkra való hivatkozáskor nem fednek fel olyan részletet, amelyet a másik Fél bizalmasként jelölt meg.

                  (3)   A választott bírói testület zárt ülést tart, ha valamelyik Fél beadványa és érvei bizalmas üzleti információkat tartalmaznak. A Felek fenntartják a választott bírói testület előtt zárt ülés formájában lefolytatott tárgyalások titkosságát.

               12. cikk
               Ex parte kapcsolatfelvétel

                  (1)   A választott bírói testület nem ülésezhet, illetve nem kommunikálhat egyik Féllel sem a másik Fél távollétében.

                  (2)   A választott bírák a többi választott bíró távollétében nem vitathatják meg az eljárás tárgyának részleteit sem a Felek egyikével, sem mindkét Féllel.

               13. cikk
               Amicus curiae beadványok

                  (1)   Amennyiben a Felek a választott bírói testület létrehozásának napjától számított öt napon belül másként nem állapodnak meg, a választott bírói testület valamely Fél természetes személyétől vagy valamely Fél területén letelepedett jogi személytől – akik a Felek kormányától függetlenek – kérés nélküli írásbeli beadványt fogadhat, feltéve, hogy:

                              a)

                              azt a választott bírói testület a választott bírói testület létrehozásától számított 10 napon belül kézhez kapja;

                              b)

                              az közvetlenül releváns a választott bírói testület által vizsgált ténybeli vagy jogi kérdés szempontjából;

                              c)

                              tartalmazza a beadványt benyújtó személyre vonatkozó információkat, beleértve a természetes személy állampolgárságát és a jogi személy székhelyét, tevékenységének jellegét, jogállását, általános célkitűzéseit és finanszírozási forrását;

                              d)

                              meghatározza a személy választott bírói testület eljárásában való érintettségének jellegét; valamint

                              e)

                              a beadvány a Felek által ezen eljárási szabályzat 15. cikkének (1) és (2) bekezdésével összhangban kiválasztott nyelven íródott.

                  (2)   A beadványokat meg kell küldeni észrevételezésre a Feleknek. A Felek a kézbesítéstől számított 10 napon belül észrevételeket nyújthatnak be a választott bírói testülethez.

                  (3)   A választott bírói testület jelentésében felsorolja az (1) bekezdés szerint hozzá beérkezett összes beadványt. A választott bírói testület nem köteles jelentésében az ilyen beadványokban kifejtett érvekre kitérni, ha azonban megteszi, figyelembe veszi a Felek által e cikk (2) bekezdése alapján tett észrevételeket is.

               14. cikk
               Sürgős esetek
               A megállapodás III. részében említett sürgős esetekben a választott bírói testület a Felekkel folytatott konzultációt követően adott esetben módosítja az ezen eljárási szabályzatban említett határidőket. Ezekről a kiigazításokról a választott bírói testület értesíti a Feleket.

               15. cikk
               Fordítás és tolmácsolás

                  (1)   A megállapodás 77. cikkében említett konzultációk folyamán és legkésőbb az ezen eljárási szabályzat 4. cikkének (1) bekezdésében említett ülésig a Felek arra törekednek, hogy megegyezzenek a választott bírói testület előtti eljárás közös munkanyelvéről.

                  (2)   Ha a Felek az említett határidőig nem jutnak megállapodásra a közös munkanyelvről, akkor a megállapodás 91. cikkének (2) bekezdésében meghatározott szabályokat kell alkalmazni.

                  (3)   A bepanaszolt Fél gondoskodik a szóbeli előterjesztéseknek a Felek által választott nyelvekre történő tolmácsolásáról.

                  (4)   A választott bírói testület a Felek által választott nyelven vagy nyelveken bocsátja ki jelentéseit és határozatait. Amennyiben a Felek nem állapodnak meg közös munkanyelvről, a választott bírói testület időközi és zárójelentését a WTO egyik munkanyelvén kell kiadni.

                  (5)   Bármelyik Fél tehet észrevételeket az ezen eljárási szabályzattal összhangban készült dokumentumok fordításának pontosságával kapcsolatban.

                  (6)   Mindkét Fél viseli az írásbeli beadványai fordításának költségeit. Az ítélet fordítási költségeit a Felek egyenlő arányban viselik.

               16. cikk
               Egyéb eljárások
               Az ezen eljárási szabályzatban megállapított határidőket a megállapodás 84., 85., 86. és 87. cikke szerinti eljárás során a választott bírói testület jelentésének vagy határozatának elfogadására előírt különleges határidőknek megfelelően kell kiigazítani.

            II. MELLÉKLET

               A választott bírák és a közvetítők magatartási kódexe

               1. cikk
               Fogalommeghatározások
               E magatartási kódexben:
               a)   „igazgatási személyzet”: a választott bírák tekintetében azok a személyek, akik az asszisztenseken kívül a választott bíró irányítása és ellenőrzése alá tartoznak;
               b)   „asszisztens”: az a személy, aki valamely választott bíró megbízatásának keretében és annak irányítása és ellenőrzése alatt kutatást folytat vagy segítséget nyújt az adott választott bíró részére;
               c)   „jelölt”: olyan személy, akinek neve az e megállapodás 94. cikkében említett választott bírói névjegyzéken szerepel, és akinek a megállapodás 80. cikke szerinti választott bíróvá történő kiválasztását megfontolás tárgyává teszik;
               d)   „közvetítő”: olyan személy, akit a megállapodás 78. cikkével összhangban közvetítőnek választottak ki;
               e)   „tag” vagy „választott bíró”: a megállapodás 80. cikke szerint létrehozott választott bírói testület tagja.

               2. cikk
               Vezérelvek

                  (1)   A vitarendezési mechanizmus integritásának és pártatlanságának megőrzése érdekében minden jelölt és választott bíró:

                              a)

                              ismeri ezt a magatartási kódexet;

                              b)

                              független és pártatlan;

                              c)

                              kerüli a közvetlen vagy közvetett összeférhetetlenséget;

                              d)

                              kerüli a szabálytalanságot és a szabálytalanság vagy elfogultság látszatát;

                              e)

                              példamutató magatartási normákat követ; valamint

                              f)

                              önérdek, külső nyomás, politikai megfontolások, társadalmi nyomás, egy Féllel szembeni lojalitás vagy a kritikától való félelem által nem befolyásolt.

                  (2)   A választott bíró sem közvetlenül, sem közvetve nem vállal olyan kötelezettséget vagy fogad el olyan előnyt, amely bármilyen módon hatással lehet kötelezettségeinek megfelelő ellátására, vagy ilyen hatás látszatát keltheti.

                  (3)   A választott bíró nem használhatja fel a választott bírói testületben betöltött pozícióját semmilyen személyes vagy magánérdek előmozdítására. A választott bíró kerüli mindazokat a cselekményeket, amelyek azt a látszatot kelthetik, hogy mások olyan különleges helyzetben vannak, hogy befolyásolhatják őt.

                  (4)   A választott bíró nem hagyja, hogy korábbi vagy jelenlegi pénzügyi, üzleti, szakmai, személyes vagy társadalmi kapcsolatok vagy kötelezettségek befolyásolják magatartását vagy döntését.

                  (5)   A választott bíró elkerüli minden olyan kapcsolat létesítését vagy pénzügyi érdekeltség szerzését, amely hatással lehet a pártatlanságára, vagy amely észszerű megfontolások alapján szabálytalanság vagy elfogultság látszatát keltheti.

                  (6)   A választott bíró feladatának ellátása során nem fogad el és nem kér utasítást semmilyen kormánytól, nemzetközi kormányzati szervezettől vagy nemzetközi nem kormányzati szervezettől vagy magánforrástól, és a rá bízott vita korábbi szakaszában nem avatkozhatott be.

               3. cikk
               Nyilvánosságrahozatali kötelezettségek

                  (1)   A megállapodás 80. cikke szerinti választott bírói kinevezésének elfogadása előtt a választott bírói feladatokra felkért jelöltnek nyilvánosságra kell hoznia minden olyan érdekeltséget, kapcsolatot vagy ügyet, amely valószínűleg hatással lehet függetlenségére vagy pártatlanságára, vagy amely észszerű megfontolások alapján a szabálytalanság vagy elfogultság látszatát keltheti az eljárás során.

                  (2)   E célból a jelöltnek minden észszerű erőfeszítést meg kell tennie ahhoz, hogy tudomást szerezzen minden ilyen érdekeltségről, kapcsolatról és ügyről, beleértve a pénzügyi érdekeltségeket, a szakmai érdekeket, illetve a foglalkoztatási vagy családi érdekeket.

                  (3)   Az (1) bekezdés szerinti nyilvánosságrahozatali kötelezettség folyamatosan fennáll, és kötelezi a választott bírót arra, hogy az eljárás bármelyik szakaszában felmerülő minden ilyen érdeket, kapcsolatot vagy kérdést nyilvánosságra hozzon.

                  (4)   A jelölt vagy a választott bíró a Felek általi megfontolás céljából tájékoztatja a kereskedelmi és fejlesztési bizottságot a magatartási kódex tényleges vagy potenciális megsértésével kapcsolatos minden kérdésről a lehető leghamarabb vagy amint tudomást szerez azokról.

               4. cikk
               A választott bírák kötelességei

                  (1)   Kinevezésének elfogadását követően a választott bíró rendelkezésre áll feladatainak elvégzése céljából, és feladatait az eljárás egésze folyamán alaposan és gyorsan, tisztességgel és gondossággal látja el.

                  (2)   A választott bíró csak az eljárás folyamán felmerült, a döntéshozatalhoz szükséges kérdéseket vizsgálja, és e feladatot harmadik személyre nem ruházhatja át.

                  (3)   A választott bíró megteszi a megfelelő intézkedéseket annak biztosítására, hogy asszisztensei és igazgatási személyzete ismerjék és betartsák az e magatartási kódex 2., 3., 4., és 6. cikkében foglalt, a választott bírákra vonatkozó kötelezettségeket.

               5. cikk
               A korábbi választott bírák kötelezettségei

                  (1)   Minden korábbi választott bíró kerül minden olyan cselekményt, amely azt a látszatot keltheti, hogy kötelezettségeinek ellátása során elfogult volt, vagy a választott bírói testület döntéséből előnye származott.

                  (2)   Minden korábbi választott bíró eleget tesz az e magatartási kódex 6. cikkében foglalt kötelezettségeknek.

               6. cikk
               Titoktartás

                  (1)   A választott bíró semmilyen időpontban nem hoz nyilvánosságra semmilyen, az azon eljárásra vonatkozó vagy azon eljárás során szerzett nem nyilvános információt, amelyre kinevezték. A választott bíró semmilyen esetben nem hoz nyilvánosságra vagy használ fel ilyen információt annak érdekében, hogy személyes előnyt szerezzen vagy előnyt biztosítson mások számára, vagy mások érdekeit hátrányosan befolyásolja.

                  (2)   A választott bíró nem hozza nyilvánosságra a választott bírói testület határozatát vagy annak részeit a határozat közzététele előtt.

                  (3)   A választott bíró semmilyen időpontban nem hozza nyilvánosságra a választott bírói testület tanácskozásain elhangzott információkat vagy bármely választott bíró véleményét, és nem tesz semmilyen nyilatkozatot azon eljárásról, amelyre kinevezték, illetve az eljárásban felmerülő vitás kérdésekről.

               7. cikk
               Költségek
               Minden választott bíró nyilvántartást vezet és záróelszámolást készít az eljárásra fordított időről és felmerült költségeiről, valamint az asszisztensei és igazgatási személyzete ráfordított idejéről és költségeiről.

               8. cikk
               Közvetítők
               Ez a magatartási kódex a közvetítőkre értelemszerűen alkalmazandó.


title: A Tanács (EU) 2019/116 határozata (2018. október 15.) az általános tarifális preferenciarendszerének keretében az Európai Unió, a Svájci Államszövetség, a Norvég Királyság és a Török Köztársaság között alkalmazandó származási kumulációról szóló, az Európai Unió és a Norvég Királyság között levélváltás formájában létrejött megállapodás megkötéséről

text:
                  28.1.2019

                  HU

                  Az Európai Unió Hivatalos Lapja

                  L 24/1

         A TANÁCS (EU) 2019/116 HATÁROZATA
         (2018. október 15.)
         az általános tarifális preferenciarendszerének keretében az Európai Unió, a Svájci Államszövetség, a Norvég Királyság és a Török Köztársaság között alkalmazandó származási kumulációról szóló, az Európai Unió és a Norvég Királyság között levélváltás formájában létrejött megállapodás megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésére, összefüggésben 218. cikke (6) bekezdése második albekezdése a) pontjának v. alpontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:

                     (1)

                     Az (EU) 2015/2446 felhatalmazáson alapuló bizottsági rendelet (2) 41. cikke b) pontjának megfelelően a Norvégiában, Svájcban vagy Törökországban olyan anyagok felhasználásával előállított termékek, amelyek nem teljes egészében az adott országban jöttek létre vagy kerültek előállításra, de a felhatalmazáson alapuló rendelet 45. cikke értelmében kielégítő megmunkáláson vagy feldolgozáson estek át, az adott kedvezményezett országból származónak minősülnek.

                     (2)

                     Az (EU) 2015/2446 felhatalmazáson alapuló rendelet 54. cikke szerint a kumulációs rendszer alkalmazásának feltétele, hogy Norvégia viszonossági alapon ugyanilyen elbánást biztosítson a kedvezményezett országokból származó azon termékeknek, amelyek az Unióból származó anyagokból készültek.

                     (3)

                     Ami Norvégiát illeti, ezt a kumulációs rendszert eredetileg egy, az Unió és Norvégia között levélváltás formájában létrejött megállapodás formájában vezették be. A levélváltásra 2001. január 29-én került sor, miután a Tanács a 2001/101/EK határozattal (3) jóváhagyta a megállapodást.

                     (4)

                     Annak biztosítása érdekében, hogy a származó termék fogalmára az Unió általános tarifális preferenciarendszerének (a továbbiakban: GSP) származási szabályaiban meghatározottal azonos fogalmat használjon, Norvégia módosította a saját GSP származási szabályait. Ezért van szükség a megállapodás – az Unió és Norvégia közötti levélváltás formájában történő – módosítására.

                     (5)

                     A helyettesítő FORM A származási bizonyítványok az Unió, Norvégia és Svájc általi kölcsönös elfogadása rendszerének a módosított levélváltás keretében továbbra is érvényben kell maradnia, és e rendszert – az Unió, Norvégia, Svájc és Törökország közötti kereskedelem előmozdítása érdekében – feltételesen Törökországra is alkalmazni kell.

                     (6)

                     Ezenfelül a 2010-ben megreformált uniós GSP származási szabályai egy új rendszer bevezetéséről rendelkeznek a regisztrált exportőrök származási igazolásai tekintetében, amely 2017. január 1-jétől kezdődően kerül alkalmazásra. A levélváltás keretében e tekintetben is módosításokat kell végezni.

                     (7)

                     Az új rendszer és az ahhoz kapcsolódó szabályok előrehozott alkalmazásának érdekében a Tanács 2012. március 8-án felhatalmazta a Bizottságot, hogy tárgyaljon Norvégiával egy, a helyettesítő FORM A származási bizonyítványok vagy helyettesítő származásmegjelölő nyilatkozatok kölcsönös elfogadásáról, valamint a Norvégiából, Svájcból vagy Törökországból származó terméket tartalmazó áruknak az Unió vámterületére érkezésekor az Unióból származó terméket tartalmazó árukkal azonos módon való kezelésének biztosításáról szóló, levélváltás formájában kötendő megállapodásról.

                     (8)

                     A Bizottság lefolytatta a tárgyalásokat Norvégiával, amelynek eredményeként létrejött az általános tarifális preferenciarendszerének keretében az Európai Unió, a Svájci Államszövetség, a Norvég Királyság és a Török Köztársaság között alkalmazandó származási kumulációról szóló, az Európai Unió és a Norvég Királyság között levélváltás formájában létrejött megállapodás (a továbbiakban: a megállapodás).

                     (9)

                     A megállapodást jóvá kell hagyni,

               ELFOGADTA EZT A HATÁROZATOT:

            1. cikk
            Az általános tarifális preferenciarendszerének keretében az Európai Unió, a Svájci Államszövetség, a Norvég Királyság és a Török Köztársaság között alkalmazandó származási kumulációról szóló, az Európai Unió és a Norvég Királyság között levélváltás formájában létrejött megállapodást az Unió nevében a Tanács e határozattal jóváhagyja.
            A megállapodás szövegét csatolták e határozathoz.

            2. cikk
            A megállapodás 18. bekezdésében előírt értesítést az Unió nevében a Tanács elnöke teszi meg. (4)

            3. cikk
            Ez a határozat az elfogadásának napján lép hatályba.

            Kelt Luxembourgban, 2018. október 15-én.

                  a Tanács részéről

                  az elnök

               E. KÖSTINGER

            (1)  Az egyetértést a Hivatalos Lapban még nem tették közzé.

            (2)  A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).

            (3)  A Tanács 2000. december 5-i 2001/101/EK határozata a Közösség és az Általános Preferenciális Rendszer keretében preferenciális tarifális kedvezményeket nyújtó EFTA-tagországok (Norvégia és Svájc) közötti, a Norvégiából vagy Svájcból származó terméket tartalmazó áruknak a Közösség vámterületére érkezésekor a Közösségből származó terméket tartalmazó árukkal azonos módon való kezelésének biztosításáról szóló, levélváltás formájában kötött megállapodás jóváhagyásáról (kölcsönös megállapodás) (HL L 38., 2001.2.8., 24. o.).

            (4)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.


A Bizottság 2019.01.22-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9180 - Volkswagen / Daimler / MT Holding) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2019.01.21-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9208 - WorleyParsons / Jacobs ECR) a 139/2004/EK tanácsi rendelet alapján (Csak az angol nyelvű szöveg hiteles.)


title: A Tanács (EU) 2019/233 határozata (2018. november 6.) az ENSZ Európai Gazdasági Bizottságának megfelelő bizottságaiban az ENSZ 3., 4., 6., 7., 11., 14., 16., 17., 19., 23., 24., 27., 29., 34., 37., 38., 43., 44., 46., 48., 50., 53., 60., 67., 69., 70., 74., 77., 83., 86., 87., 91., 94., 95., 98., 99., 100., 101., 104., 105., 110., 112., 113., 119., 121., 123., 128., 129, 132. és 137. számú előírásainak módosítására irányuló javaslatok, az ENSZ 9. számú globális műszaki előírásának módosítására irányuló javaslatok, valamint három új ENSZ-előírásra irányuló javaslat tekintetében az Európai Unió nevében képviselendő álláspontról

text:
                  8.2.2019

                  HU

                  Az Európai Unió Hivatalos Lapja

                  L 37/120

         A TANÁCS (EU) 2019/233 HATÁROZATA
         (2018. november 6.)
         az ENSZ Európai Gazdasági Bizottságának megfelelő bizottságaiban az ENSZ 3., 4., 6., 7., 11., 14., 16., 17., 19., 23., 24., 27., 29., 34., 37., 38., 43., 44., 46., 48., 50., 53., 60., 67., 69., 70., 74., 77., 83., 86., 87., 91., 94., 95., 98., 99., 100., 101., 104., 105., 110., 112., 113., 119., 121., 123., 128., 129, 132. és 137. számú előírásainak módosítására irányuló javaslatok, az ENSZ 9. számú globális műszaki előírásának módosítására irányuló javaslatok, valamint három új ENSZ-előírásra irányuló javaslat tekintetében az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:

                     (1)

                     A 97/836/EK tanácsi határozattal (1) az Unió csatlakozott az ENSZ Európai Gazdasági Bizottságának (a továbbiakban: az ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (a továbbiakban: a felülvizsgált 1958. évi megállapodás).

                     (2)

                     A 2000/125/EK tanácsi határozattal (2) az Unió csatlakozott a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz (a továbbiakban: a párhuzamos megállapodás).

                     (3)

                     A 2007/46/EK európai parlamenti és tanácsi irányelv (3) a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely valamennyi új járműre, valamint azok rendszereire, alkatrészeire és önálló műszaki egységeire vonatkozóan magában foglalja a közigazgatási rendelkezéseket és általános műszaki előírásokat. Az irányelv vagy típusjóváhagyási követelmény formájában, vagy az uniós jogszabályok alternatívájaként beépítette a felülvizsgált 1958. évi megállapodás alapján elfogadott előírásokat (a továbbiakban: ENSZ-előírások) az EU típusjóváhagyási rendszerébe. A 2007/46/EK irányelv elfogadása óta egyre több ENSZ-előírás épült be az uniós jogszabályokba.

                     (4)

                     A tapasztalatok és a műszaki fejlődés fényében az ENSZ 3., 4., 6., 7., 11., 14., 16., 17., 19., 23., 24., 27., 29., 34., 37., 38., 43., 44., 46., 48., 50., 53., 60., 67., 69., 70., 74., 77., 83., 86., 87., 91., 94., 95., 98., 99., 100., 101., 104., 105., 110., 112., 113., 119., 121., 123., 128., 129., 132. és 137. számú előírásai, valamint 9. számú globális műszaki előírása által érintett egyes elemekkel vagy tulajdonságokkal kapcsolatos követelményeket módosítani kell.

                     (5)

                     A jelenleg számos ENSZ-előírásban foglalt, az alkotóelemekkel kapcsolatos követelmények egyértelműsítése és egységesítése érdekében el kell fogadni a fényjelző berendezésekről, az útmegvilágítási eszközökről és a fényvisszaverő eszközökről szóló három új ENSZ-előírást. Ezek felváltják és hatályon kívül helyezik a 3., 4., 6., 7., 19., 23., 27., 38., 50., 69., 70., 77., 87., 91., 98., 104., 112., 113., 119. és 123. számú előírást anélkül, hogy a már hatályos részletes műszaki követelmények megváltoznának.

                     (6)

                     Helyénvaló meghatározni a felülvizsgált 1958. évi megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió nevében az említett módosítások és új ENSZ-előírások elfogadásával kapcsolatban képviselendő álláspontot, mivel az előírások kötelező érvényűek lesznek az Unióra nézve, és meghatározó módon befolyásolhatják majd az uniós szabályozás tartalmát a jármű-típusjóváhagyás területén.

                     (7)

                     Az Európai Unióról szóló szerződés 17. cikkének (1) bekezdése szerint az ilyen bizottságokban az Uniót a Bizottság képviseli,

               ELFOGADTA EZT A HATÁROZATOT:

            1. cikk
            A 2018. november 12–16-i időszakban a felülvizsgált 1958. évi megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió nevében képviselendő álláspont az, hogy az e határozat mellékletében felsorolt javaslatokat meg kell szavazni.

            2. cikk
            Ennek a határozatnak a Bizottság a címzettje.

            Kelt Brüsszelben, 2018. november 6-án.

                  a Tanács részéről

                  az elnök

               H. LÖGER

            (1)  A Tanács 97/836/EK határozata (1997. november 27.) az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (1958. évi felülvizsgált megállapodás) való csatlakozásáról (HL L 346., 1997.12.17., 78. o.).

            (2)  A Tanács 2000/125/EK határozata (2000. január 31.) a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről (párhuzamos megállapodás) (HL L 35., 2000.2.10., 12. o.).

            (3)  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv), HL L 263., 2007.10.9., 1. o.).

            MELLÉKLET

                        Előírás száma

                        Napirendi pont címe

                        A dokumentum hivatkozási száma (1)

                        3

                        Javaslat a 3. számú ENSZ-előírás 03. módosítássorozatára (fényvisszaverő eszközök)

                        ECE/TRANS/WP.29/2018/91

                        4

                        Javaslat a 4. számú ENSZ-előírás 01. módosítássorozatára (hátsó rendszámtábla megvilágítása)

                        ECE/TRANS/WP.29/2018/92

                        6

                        Javaslat a 6. számú ENSZ-előírás 02. módosítássorozatára (irányjelző lámpák)

                        ECE/TRANS/WP.29/2018/93

                        7

                        Javaslat a 7. számú ENSZ-előírás 03. módosítássorozatára (helyzetjelző lámpák, féklámpák és méretjelző lámpák)

                        ECE/TRANS/WP.29/2018/94

                        11

                        Javaslat a 11. számú ENSZ-előírás 04. módosítássorozatának 2. kiegészítésére (ajtózárak és ajtórögzítő alkotóelemek)

                        ECE/TRANS/WP.29/2018/127

                        11

                        Javaslat a 11. számú ENSZ-előírás 04. módosítássorozatának 1. helyesbítésére (ajtózárak és ajtórögzítő alkotóelemek)

                        ECE/TRANS/WP.29/2018/155

                        14

                        Javaslat a 14. számú ENSZ-előírás 5. felülvizsgálatának 2. helyesbítésére (biztonsági övek rögzítési pontjai)

                        ECE/TRANS/WP.29/2018/156

                        16

                        Javaslat a 16. számú ENSZ-előírás 06. módosítássorozatának 11. kiegészítésére (biztonsági övek)

                        ECE/TRANS/WP.29/2018/128

                        16

                        Javaslat a 16. számú ENSZ-előírás 07. módosítássorozatának 4. kiegészítésére (biztonsági övek)

                        ECE/TRANS/WP.29/2018/129

                        16

                        Javaslat a 16. számú ENSZ-előírás 08. módosítássorozatára (biztonsági övek)

                        ECE/TRANS/WP.29/2018/141

                        17

                        Javaslat a 17. számú ENSZ-előírás 09. módosítássorozatára (ülések szilárdsága)

                        ECE/TRANS/WP.29/2018/142

                        19

                        Javaslat a 19. számú ENSZ-előírás 05. módosítássorozatára (első ködfényszórók)

                        ECE/TRANS/WP.29/2018/95

                        23

                        Javaslat a 23. számú ENSZ-előírás 01. módosítássorozatára (tolatólámpák)

                        ECE/TRANS/WP.29/2018/96

                        24

                        Javaslat a 24. számú ENSZ-előírás 03. módosítássorozatának 4. kiegészítésére (látható szennyező anyagok, kompressziós gyújtású motorok teljesítményének a mérése (dízelfüst))

                        ECE/TRANS/WP.29/2018/143

                        27

                        Javaslat a 27. számú ENSZ-előírás 05. módosítássorozatára (elakadásjelző háromszög)

                        ECE/TRANS/WP.29/2018/97

                        29

                        Javaslat a 29. számú ENSZ-előírás 03. módosítássorozatának 4. kiegészítésére (haszonjárművek vezetőfülkéje)

                        ECE/TRANS/WP.29/2018/130

                        34

                        Javaslat a 34. számú ENSZ-előírás 02. módosítássorozatának 6. kiegészítésére (tűzveszély elleni védelem)

                        ECE/TRANS/WP.29/2018/120

                        34

                        Javaslat a 34. számú ENSZ-előírás 03. módosítássorozatának 2. kiegészítésére (tűzveszély elleni védelem)

                        ECE/TRANS/WP.29/2018/121

                        37

                        Javaslat a 37. számú ENSZ-előírás 03. módosítássorozatának 47. kiegészítésére (izzószálas fényforrások)

                        ECE/TRANS/WP.29/2018/83

                        38

                        Javaslat a 38. számú ENSZ-előírás 01. módosítássorozatára (hátsó ködlámpák)

                        ECE/TRANS/WP.29/2018/98

                        43

                        Javaslat a 43. számú ENSZ-előírás 01. módosítássorozatának 8. kiegészítésére (biztonsági üvegezésre alkalmas anyagok)

                        ECE/TRANS/WP.29/2018/122

                        44

                        Javaslat a 44. számú ENSZ-előírás 04. módosítássorozatának 15. kiegészítésére (gyermekbiztonsági rendszerek)

                        ECE/TRANS/WP.29/2018/131

                        46

                        Javaslat a 46. számú ENSZ-előírás 04. módosítássorozatának 6. kiegészítésére (közvetett látást biztosító eszközök)

                        ECE/TRANS/WP.29/2018/123

                        48

                        Javaslat a 48. számú ENSZ-előírás 06. módosítássorozatának 11. kiegészítésére (világító- és fényjelző berendezések beépítése)

                        ECE/TRANS/WP.29/2018/84

                        48

                        Javaslat a 48. számú ENSZ-előírás 05. módosítássorozatának 12. kiegészítésére (világító- és fényjelző berendezések beépítése)

                        ECE/TRANS/WP.29/2018/85

                        48

                        Javaslat a 48. számú ENSZ-előírás 06. módosítássorozatának 11. kiegészítésére (világító- és fényjelző berendezések beépítése)

                        ECE/TRANS/WP.29/2018/99/Rev.1

                        48

                        Javaslat a 48. számú ENSZ-előírás 05. módosítássorozatának 12. kiegészítésére (világító- és fényjelző berendezések beépítése)

                        ECE/TRANS/WP.29/2018/100

                        48

                        Javaslat a 48. számú ENSZ-előírás 04. módosítássorozatának 18. kiegészítésére (világító- és fényjelző berendezések beépítése)

                        ECE/TRANS/WP.29/2018/101

                        48

                        Javaslat a 48. számú ENSZ-előírás 03. módosítássorozatának 6. kiegészítésére (világító- és fényjelző berendezések beépítése)

                        ECE/TRANS/WP.29/2018/102

                        50

                        Javaslat az 50. számú ENSZ-előírás 01. módosítássorozatára (mopedek és motorkerékpárok helyzetjelző lámpák, féklámpák és irányjelző lámpái)

                        ECE/TRANS/WP.29/2018/103

                        53

                        Javaslat az 53. számú ENSZ-előírás 02. módosítássorozatának 2. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2018/86

                        53

                        Javaslat az 53. számú ENSZ-előírás 01. módosítássorozatának 20. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2018/87

                        53

                        Javaslat az 53. számú ENSZ-előírás 02. módosítássorozatának 2. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2018/104/Rev.1

                        53

                        Javaslat az 53. számú ENSZ-előírás 01. módosítássorozatának 20. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2018/105

                        60

                        Javaslat a 60. számú ENSZ-előírás 1. felülvizsgálatának 1. helyesbítésére (mopedek és motorkerékpárok vezető által működtetett kezelőszervei)

                        ECE/TRANS/WP.29/2018/152

                        67

                        Javaslat a 67. számú ENSZ-előírás 02. módosítássorozatára (LPG-vel üzemelő rendszerek)

                        ECE/TRANS/WP.29/2018/124

                        69

                        Javaslat a 69. számú ENSZ-előírás 02. módosítássorozatára (lassú járművek hátsó figyelmeztető táblái)

                        ECE/TRANS/WP.29/2018/106

                        70

                        Javaslat a 70. számú ENSZ-előírás 02. módosítássorozatára (nehéz és hosszú járművek hátsó figyelmeztető táblái)

                        ECE/TRANS/WP.29/2018/107

                        74

                        Javaslat a 74. számú ENSZ-előírás 01. módosítássorozatának 10. kiegészítésére (világító- és fényjelző berendezések beépítése mopedekbe)

                        ECE/TRANS/WP.29/2018/88

                        74

                        Javaslat a 74. számú ENSZ-előírás 01. módosítássorozatának 10. kiegészítésére (világító- és fényjelző berendezések beépítése mopedekbe)

                        ECE/TRANS/WP.29/2018/108/Rev.1

                        77

                        Javaslat a 77. számú ENSZ-előírás 01. módosítássorozatára (várakozást jelző lámpák)

                        ECE/TRANS/WP.29/2018/109

                        83

                        Javaslat a 83. számú ENSZ-előírás 03. módosítássorozatának 2. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2018/144

                        83

                        Javaslat a 83. számú ENSZ-előírás 04. módosítássorozatának 1. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2018/145

                        83

                        Javaslat a 83. számú ENSZ-előírás 05. módosítássorozatának 12. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2018/146

                        83

                        Javaslat a 83. számú ENSZ-előírás 06. módosítássorozatának 12. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2018/147

                        83

                        Javaslat a 83. számú ENSZ-előírás 07. módosítássorozatának 18. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2018/148

                        86

                        Javaslat a 86. számú ENSZ-előírás 01. módosítássorozatának 1. kiegészítésére (világító- és fényjelző berendezések beépítése mezőgazdasági járművekbe)

                        ECE/TRANS/WP.29/2018/110/Rev.1

                        86

                        Javaslat a 86. számú ENSZ-előírás 7. kiegészítésére (világító- és fényjelző berendezések beépítése mezőgazdasági járművekbe)

                        ECE/TRANS/WP.29/2018/111

                        87

                        Javaslat a 87. számú ENSZ-előírás 01. módosítássorozatára (nappali menetjelző lámpák)

                        ECE/TRANS/WP.29/2018/112

                        91

                        Javaslat a 91. számú ENSZ-előírás 01. módosítássorozatára (oldalsó helyzetjelző lámpák)

                        ECE/TRANS/WP.29/2018/113

                        94

                        Javaslat a 94. számú ENSZ-előírás 03. módosítássorozatának 1. kiegészítésére (frontális ütközés)

                        ECE/TRANS/WP.29/2018/132

                        95

                        Javaslat a 95. számú ENSZ-előírás 03. módosítássorozatának 7. kiegészítésére (oldalirányú ütközés)

                        ECE/TRANS/WP.29/2018/133

                        98

                        Javaslat a 98. számú ENSZ-előírás 02. módosítássorozatára (gázkisüléses fényforrással ellátott fényszórók)

                        ECE/TRANS/WP.29/2018/114

                        99

                        Javaslat a 99. számú ENSZ-előírás 03. módosítássorozatának 14. kiegészítésére (gázkisüléses fényforrások)

                        ECE/TRANS/WP.29/2018/89

                        100

                        Javaslat a 100. számú ENSZ-előírás 01. módosítássorozatának 5. kiegészítésére (elektromos erőátviteli rendszerű járművek)

                        ECE/TRANS/WP.29/2018/134 +
                        WP.29-176-03

                        100

                        Javaslat a 100. számú ENSZ-előírás 02. módosítássorozatának 4. kiegészítésére (elektromos erőátviteli rendszerű járművek)

                        ECE/TRANS/WP.29/2018/135

                        101

                        Javaslat a 101. számú ENSZ-előírás 10. kiegészítésére (CO2-kibocsátás/üzemanyag-fogyasztás)

                        ECE/TRANS/WP.29/2018/149

                        101

                        Javaslat a 101. számú ENSZ-előírás 01. módosítássorozatának 8. kiegészítésére (CO2-kibocsátás/üzemanyag-fogyasztás)

                        ECE/TRANS/WP.29/2018/150

                        104

                        Javaslat a 104. számú ENSZ-előírás 01. módosítássorozatára (fényvisszaverő jelzések)

                        ECE/TRANS/WP.29/2018/115

                        105

                        Javaslat a 105. számú ENSZ-előírás 06. módosítássorozatának 1. kiegészítésére (veszélyes anyagok szállítására szolgáló járművek)

                        ECE/TRANS/WP.29/2018/126

                        110

                        Javaslat a 110. számú ENSZ-előírás 03. módosítássorozatának 1. kiegészítésére (CNG-vel és LNG-vel üzemelő járművek)

                        ECE/TRANS/WP.29/2018/125

                        110

                        Javaslat a 110. számú ENSZ-előírás 3. felülvizsgálatának 1. helyesbítésére (CNG-vel és LNG-vel üzemelő járművek)

                        ECE/TRANS/WP.29/2018/153

                        112

                        Javaslat a 112. számú ENSZ-előírás 02. módosítássorozatára (aszimmetrikus tompított fényt kibocsátó fényszórók)

                        ECE/TRANS/WP.29/2018/116

                        113

                        Javaslat a 113. számú ENSZ-előírás 03. módosítássorozatára (szimmetrikus tompított fényt kibocsátó fényszórók)

                        ECE/TRANS/WP.29/2018/117

                        119

                        Javaslat a 119. számú ENSZ-előírás 02. módosítássorozatára (kanyarodási lámpák)

                        ECE/TRANS/WP.29/2018/118

                        121

                        Javaslat a 121. számú ENSZ-előírás 2. felülvizsgálatának 1. helyesbítésére (kezelőszervek, visszajelző lámpák és kijelzők jelölése)

                        ECE/TRANS/WP.29/2018/154

                        123

                        Javaslat a 123. számú ENSZ-előírás 02. módosítássorozatára (adaptív fényszórórendszerek [AFS])

                        ECE/TRANS/WP.29/2018/119

                        128

                        Javaslat a 128. számú ENSZ-előírás eredeti változatának 8. kiegészítésére (LED-es fényforrások)

                        ECE/TRANS/WP.29/2018/90

                        129

                        Javaslat a 129. számú ENSZ-előírás 8. kiegészítésére (megerősített gyermekbiztonsági rendszerek)

                        ECE/TRANS/WP.29/2018/136

                        129

                        Javaslat a 129. számú ENSZ-előírás 01. módosítássorozatának 5. kiegészítésére (megerősített gyermekbiztonsági rendszerek)

                        ECE/TRANS/WP.29/2018/137

                        129

                        Javaslat a 129. számú ENSZ-előírás 02. módosítássorozatának 4. kiegészítésére (megerősített gyermekbiztonsági rendszerek)

                        ECE/TRANS/WP.29/2018/138

                        129

                        Javaslat a 129. számú ENSZ-előírás 03. módosítássorozatának 1. kiegészítésére (megerősített gyermekbiztonsági rendszerek)

                        ECE/TRANS/WP.29/2018/139

                        132

                        Javaslat a 132. számú ENSZ-előírás 01. módosítássorozatának 1. kiegészítésére (utólagosan beszerelhető kibocsátásszabályozó berendezések)

                        ECE/TRANS/WP.29/2018/151

                        137

                        Javaslat a 137. számú ENSZ-előírás 01. módosítássorozatának 2. kiegészítésére (frontális ütközés, középpontban az utasbiztonsági rendszerekkel)

                        ECE/TRANS/WP.29/2018/140

                        Új ENSZ-előírás

                        A fényjelző berendezésekről szóló új ENSZ-előírásra vonatkozó javaslat

                        ECE/TRANS/WP.29/2018/157

                        Új ENSZ-előírás

                        Az útmegvilágítási eszközökről szóló új ENSZ-előírásra vonatkozó javaslat

                        ECE/TRANS/WP.29/2018/158

                        Új ENSZ-előírás

                        A fényvisszaverő eszközökről szóló új ENSZ-előírásra vonatkozó javaslat

                        ECE/TRANS/WP.29/2018/159

                        Globális műszaki előírás (GTR) száma

                        Napirendi pont címe

                        Dokumentum hivatkozási száma

                        ENSZ-GTR 9

                        Javaslat a 9. számú ENSZ globális műszaki előírás 2. módosítására (gyalogosbiztonság)

                        ECE/TRANS/WP.29/2018/160 és 161

               (1)  A táblázatban hivatkozott valamennyi dokumentum nyilvánosan elérhető a következő címen: http://www.unece.org/trans/main/wp29/wp29wgs/wp29gen/gen2018.html


title: A Tanács (EU) 2019/400 határozata (2019. január 22.) az Európai Unió és a Szerb Köztársaság közötti, az Európai Határ- és Partvédelmi Ügynökség által a Szerb Köztársaság területén végzett fellépések kapcsán jogállási kérdéseket szabályozó megállapodásnak az Unió nevében történő aláírásáról

text:
                  14.3.2019

                  HU

                  Az Európai Unió Hivatalos Lapja

                  L 72/1

         A TANÁCS (EU) 2019/400 HATÁROZATA
         (2019. január 22.)
         az Európai Unió és a Szerb Köztársaság közötti, az Európai Határ- és Partvédelmi Ügynökség által a Szerb Köztársaság területén végzett fellépések kapcsán jogállási kérdéseket szabályozó megállapodásnak az Unió nevében történő aláírásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 77. cikke (2) bekezdése b) és d) pontjára és 79. cikke (2) bekezdésének c) pontjára, összefüggésben a 218. cikk (5) bekezdésével,
         tekintettel az Európai Bizottság javaslatára,
         mivel:

                     (1)

                     Az (EU) 2016/1624 európai parlamenti és tanácsi rendelet (1) 54. cikkének (4) bekezdése értelmében az Uniónak jogállásról szóló megállapodást kell kötnie az érintett harmadik országgal, amennyiben olyan fellépésekben várható európai határ- és partvédelmi csapatok bevetése harmadik országban, amely során a csapat tagjai végrehajtási hatáskörökkel rendelkeznek majd, illetve amennyiben harmadik országbeli egyéb fellépések ezt megkívánják. Ez a jogállásról szóló megállapodás a fellépések végrehajtásához szükséges valamennyi szempontot szabályozza.

                     (2)

                     A Tanács 2017. február 21-én felhatalmazta a Bizottságot az Európai Határ- és Partvédelmi Ügynökség által a Szerb Köztársaság területén végzett fellépések kapcsán jogállási kérdéseket szabályozó megállapodásra vonatkozó tárgyalások megkezdésére a Szerb Köztársasággal.

                     (3)

                     A jogállásáról szóló megállapodásra vonatkozó tárgyalások 2017. április 7-én kezdődtek meg, majd az Európai Unió és a Szerb Köztársaság közötti, az Európai Határ- és Partvédelmi Ügynökség által a Szerb Köztársaság területén végzett fellépések kapcsán jogállási kérdéseket szabályozó megállapodás (a továbbiakban: a megállapodás) 2018. szeptember 20-i parafálásával e tárgyalások sikeresen lezárultak.

                     (4)

                     Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (2) összhangban nem vesz részt. Ennélfogva az Egyesült Királyság nem vesz részt e határozatnak az elfogadásában, az rá nézve nem kötelező és nem alkalmazandó.

                     (5)

                     Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (3) összhangban nem vesz részt. Ennélfogva Írország nem vesz részt a határozat elfogadásában, az rá nézve nem kötelező és nem alkalmazandó.

                     (6)

                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó. Mivel ez a határozat a schengeni vívmányokon alapul, Dánia az említett jegyzőkönyv 4. cikkének megfelelően az e határozatról szóló tanácsi döntést követő hat hónapos időszakon belül határoz arról, hogy azt nemzeti jogában végrehajtja-e.

                     (7)

                     Következésképpen a megállapodást – figyelemmel annak későbbi időpontban történő megkötésére – alá kell írni, és a megállapodáshoz csatolt nyilatkozatokat jóvá kell hagyni,

               ELFOGADTA EZT A HATÁROZATOT:

            1. cikk
            Az Európai Unió és a Szerb Köztársaság közötti, az Európai Határ- és Partvédelmi Ügynökség által a Szerb Köztársaság területén végzett fellépések kapcsán jogállási kérdéseket szabályozó megállapodásnak az Unió nevében történő aláírására a Tanács felhatalmazást ad, figyelemmel az említett megállapodás (4) megkötésére.

            2. cikk
            Az e határozathoz csatolt nyilatkozatokat a Tanács az Unió nevében jóváhagyja.

            3. cikk
            A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.

            4. cikk
            Ez a határozat az elfogadásának napján lép hatályba.

            Kelt Brüsszelben, 2019. január 22-én.

                  a Tanács részéről

                  az elnök

               E.O. TEODOROVICI

            (1)  Az Európai Parlament és a Tanács (EU) 2016/1624 rendelete (2016. szeptember 14.) az Európai Határ- és Parti Őrségről és az (EU) 2016/399 európai parlamenti és tanácsi rendelet módosításáról, valamint a 863/2007/EK európai parlamenti és tanácsi rendelet, a 2007/2004/EK tanácsi rendelet és a 2005/267/EK tanácsi határozat hatályon kívül helyezéséről (HL L 251., 2016.9.16., 1. o.).

            (2)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

            (3)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

            (4)  A megállapodás szövegét a megkötéséről szóló határozattal együtt teszik közzé.

            MELLÉKLET

                  A 2. CIKK b) PONTJÁRA VONATKOZÓ EGYÜTTES NYILATKOZAT
                  A Felek tudomásul veszik, hogy az Európai Határ- és Partvédelmi Ügynökség a Szerb Köztársaságot az Európai Unió tagjának nem minősülő bármely országgal fennálló határának hatékony ellenőrzése terén végrehajtó jogkörrel rendelkező európai határ- és partvédelmi csapatok bevetésétől eltérő módszerekkel támogatja.

                  A TERÜLETEK JOGÁLLÁSÁRA ÉS ELHATÁROLÁSÁRA VONATKOZÓ KÖZÖS NYILATKOZAT
                  Sem e megállapodás, sem a felek által vagy a nevükben a megállapodás végrehajtása céljából megvalósított semmilyen aktus – ideértve a műveleti tervek felállítását vagy a határon átnyúló műveletekben való részvételt – nem érinti a Szerb Köztársaság területének és a tagállamok területeinek a nemzetközi jog szerinti jogállását és elhatárolását.

                  EGYÜTTES NYILATKOZAT IZLANDRA, NORVÉGIÁRA, SVÁJCRA ÉS LIECHTENSTEINRE VONATKOZÓAN
                  A Felek tudomásul veszik az Európai Unió, valamint Norvégia, Izland, Svájc és Liechtenstein között fennálló szoros kapcsolatot, különös tekintettel az említett országoknak a schengeni vívmányok végrehajtásához, alkalmazásához és továbbfejlesztéséhez történő társulásáról szóló, 1999. május 18-i és 2004. október 26-i megállapodásra.
                  Ilyen körülmények között kívánatos, hogy egyfelől Norvégia, Izland, Svájc és Liechtenstein, másfelől a Szerb Köztársaság hatóságai a jelen megállapodás feltételeihez hasonló feltételekkel haladéktalanul kétoldalú megállapodásokat kössenek az Európai Határ- és Partvédelmi Ügynökség által a Szerb Köztársaság területén végzett fellépésekről.